PMIndiaData/PMIndiaSum huggingface dataset:
પ્રધાનમંત્રી 22મી જાન્યુઆરીએ વિવિધ જિલ્લાના ડીએમ સાથે વાતચીત કરશે

પ્રધાનમંત્રી શ્રી નરેન્દ્ર મોદી 22મી જાન્યુઆરી, 2022ના રોજ સવારે 11 વાગ્યે વિડિયો કોન્ફરન્સિંગ દ્વારા વિવિધ જિલ્લાના ડીએમ સાથે વાર્તાલાપ કરશે. પ્રધાનમંત્રી જિલ્લાઓમાં સરકારી યોજનાઓ અને કાર્યક્રમોના અમલીકરણની પ્રગતિ અને હાલની સ્થિતિ વિશે સીધો પ્રતિસાદ લેશે. આ વાતચીત કામગીરીની સમીક્ષા કરવામાં અને સામનો કરવામાં આવી રહેલા પડકારોને સુનિશ્ચિત કરવામાં મદદ કરશે. તેનો હેતુ તમામ હિસ્સેદારો સાથે મિશન મોડમાં જિલ્લાઓમાં વિવિધ વિભાગો દ્વારા વિવિધ યોજનાઓની સંતૃપ્તિ હાંસલ કરવાનો છે. પીએમ મોદીના નેતૃત્વ હેઠળ, સરકારે સમગ્ર દેશમાં વૃદ્ધિ અને વિકાસમાં અસમપ્રમાણતાને દૂર કરવા માટે સતત ઘણા પગલાં લીધાં છે. આ તમામ નાગરિકોના જીવનધોરણમાં વધારો કરવા અને તમામ માટે સમાવેશી વિકાસ સુનિશ્ચિત કરવાની સરકારની પ્રતિબદ્ધતા સાથે સુસંગત છે. " …
પ્રધાનમંત્રીએ સ્વીડનનાં પ્રધાનમંત્રી સ્ટિફન લોફવેન સાથે વાત કરી

પ્રધાનમંત્રી શ્રી નરેન્દ્ર મોદીએ આજે સ્વીડનનાં પ્રધાનમંત્રી શ્રી સ્ટિફન લોફવેન સાથે વાત કરી હતી. પ્રધાનમંત્રીએ ટ્વિટ કર્યું હતું કે, “સ્વીડનનાં પ્રધાનમંત્રી મહામહિમ સ્ટિફન લોફવેન સાથે ફોન પર સારી ચર્ચા થઇ. હું મેક ઇન ઇન્ડિયા માટે સ્વીડનનાં સાથ સહકારની પ્રશંસા કરું છું.”
પ્રધાનમંત્રીએ વારાણસીની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશનાં વારાણસીની મુલાકાત લીધી હતી. તેમણે રવિદાસ જયંતિ ઉજવણીઓનાં પ્રતીક સ્વરૂપે ગુરુ રવિદાસ જન્મ સ્થળ વિકાસ પરિયોજનાનું ભૂમિપૂજન કર્યું હતું. પ્રધાનમંત્રીએ વારાણસીમાં ડિઝલ લોકોમોટિવ વર્કશોપમાં ડિઝલમાંથી વિદ્યુતિકૃત કરેલા સૌપ્રથમ લોકોમોટિવ એન્જિનને લીલી ઝંડી આપી હતી. પ્રધાનમંત્રી વારાણસીનાં ડીઝલ લોકમોટિવ વર્કશોપમાં ડિઝલમાંથી વિદ્યુતિકૃત કરેલા સૌપ્રથમ લોકોમોટિવ એન્જિનને લીલી ઝંડી આપી રહ્યાં છે. ભારતીય રેલવેનાં 100 ટકા વીજળીકરણનાં લક્ષ્યાંકને અનુરૂપ વારાણસીમાં સ્થિત ડિઝલ લોકોમોટિવ વર્ક્સે ડિઝલ લોકોમોટિવમાંથી વિદ્યુતિકૃત લોકોમોટીવમાં રૂપાંતર કરતું નવું પ્રોટોટાઇપ વિક્સાવ્યું છે. તેનાં જરૂરી પરિક્ષણો પછી પ્રધાનમંત્રીએ તેની સમીક્ષા કરી અને લોકોમોટિવને લીલી ઝંડી આપી હતી. ભારતીય રેલવેએ તમામ ડિઝલ લોકોમોટિવને તેના મધ્યાંતર દરમિયાન ઇલેક્ટ્રિક લોકોમોટિવમાં પરિવર્તિત કરવાનો અને અંત સુધી તેનો ઉપયોગ કરવાનો નિર્ણય લીધો છે. આ યોજના ઘર્ષણ ઊર્જામાં બચત કરવાની દિશામાં એક પગલું છે અને કાર્બનનાં ઉત્સર્જનમાં ઘટાડો પણ કરે છે. ડિઝલ લોકોમોટિવ વર્ક્સે બે
પ્રધાનમંત્રીએ દક્ષિણ સુદાનથી પાછા ફરેલા ભારતીયોને આવકાર્યા

પ્રધાનમંત્રી શ્રી નરેન્દ્ર મોદીએ દક્ષિણ સુદાનથી પાછા ફરેલા ભારતીયોને આવકાર્યા હતા. પ્રધાનમંત્રીએ વિદેશ મંત્રી શ્રીમતી સુષ્મા સ્વરાજ અને મેજર જનરલ વી.કે. સિંહ સાથે વાત કરી હતી અને ભારતીયોને ઉગારવાના તેમા પ્રયાસો બદલ અભિનંદન પાઠવ્યા હતા. પ્રધાનમંત્રીએ રક્ષામંત્રી શ્રી મનોહર પારિકર, ભારતીય હવાઈ દળ, ભારતીય રેલવે અને એર ઈન્ડિયાને પણ ઓપરેશન સંકટ મોચનમાં તેમની ભૂમિકા બદલ અભિનંદન પાઠવ્યા હતા.
પ્રધાનમંત્રીએ પૂર્વ સાંસદ અને પત્રકાર શ્રી ચંદન મિત્રાના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજ્યસભાના પૂર્વ સાંસદ અને પત્રકાર શ્રી ચંદન મિત્રાજીના અવસાન અંગે શોક વ્યક્ત કર્યો છે. પ્રધાનમંત્રીએ કહ્યું કે તેમની બુદ્ધિ અને આંતરદૃષ્ટિ માટે તેમને યાદ કરવામાં આવશે. એક ટ્વિટમાં પ્રધાનમંત્રીએ કહ્યું; "શ્રી ચંદન મિત્રાજીને તેમની બુદ્ધિ અને આંતરદૃષ્ટિ માટે યાદ કરવામાં આવશે. તેમણે મીડિયા અને રાજનીતિની દુનિયામાં પોતાની ઓળખ બનાવી હતી. તેમના અવસાનથી દુઃખ થયું. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
મંત્રીમંડળે ભારત અને પોર્ટુગલ વચ્ચે આઇટીએન્ડઇના ક્ષેત્રમાં સહકાર પર એમઓયુને મંજૂરી આપી

પ્રધાનમંત્રી શ્રી નરેદ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારત અને પોર્ટુગલ વચ્ચે આઇટીએન્ડઇના ક્ષેત્રમાં સહકાર સ્થાપિત કરવા થયેલા સમજૂતીકરાર (એમઓયુ)ને કાર્યોત્તર મંજૂરી આપી છે. આ એમઓયુ પર નવી દિલ્હીમાં 6 જાન્યુઆરી, 2017ના રોજ હસ્તાક્ષર થયા હતા. આ એમઓયુ બંને દેશના કાયદા અને નિયમોને અનુરૂપ આઇટીએન્ડઇના ક્ષેત્રમાં સમાનતા અને પારસ્પરિક રસના આધારે લાંબા ગાળાના અને સ્થાયી સહકાર વિકસાવવામાં મદદ કરશે.
મંત્રીમંડળે કમ્બોડિયા, લાઓસ, મ્યાન્માર અને વિયેતનામમાં ભારતીય આર્થિક હાજરીને વધારવા પ્રોજેક્ટ ડેવલપમેન્ટ ફંડ ઊભું કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકે કમ્બોડિયા, લાઓસ, મ્યાન્માર અને વિયેતનામમાં ભારતની આર્થિક હાજરી વધારવા માટે રૂ. 500 કરોડના ભંડોળ સાથે પ્રોજેક્ટ ડેવલપમેન્ટ ફંડ (પીડીએફ) ઊભું કરવાની મંજૂરી આપી છે. પીડીએફ વાણિજ્ય વિભાગમાં ઊભું થશે અને એક્ઝિમ બેંક મારફતે તેનું સંચાલન થશે. પીડીએફનું સંચાલન વાણિજ્ય સચિવની અધ્યક્ષતા હેઠળ આંતર મંત્રીમંડળીય સમિતિ દ્વારા થશે. પૃષ્ઠભૂમિ: સીએલએમવી દેશો કમ્બોડિયા, લાઓસ, મ્યાન્માર અને વિયેતનામ પ્રાદેશિક મૂલ્ય ચેઇનમાં વિશિષ્ટ સ્થિતિ ધરાવે છે તથા ચીન/યુરોપિયન યુનિયન અને અન્ય બજારોમાં વિવિધ વેપારી સમજૂતીઓના કારણે પ્રવેશદ્વાર ઓફર કરે છે. પ્રદેશમાં ભારતના સ્થાનનો મુખ્ય ફાયદો લાંબા ગાળાના આધારે મૂલ્ય ચેઇનને સુરક્ષિત કરવાનો છે, જે ભારતીય ઉદ્યોગ માટે કાચા માલ અને ઇનપુટના સ્ત્રોત ઉપરાંત ભારતીય કાચા માલ અને વચગાળાની ચીજવસ્તુઓ માટે પ્રતિબદ્ધ બજાર છે. જ્યારે સીએલએમવી પ્રદેશમાં પુષ્કળ તકો રહેલી છે, ત્યારે મર્યાદિત માહિતી, માળખાગત સુવિધા અને અન્ય આકસ્મિક જોખમોને કારણે ભારતીય ઉદ્યોગસાહસિકોના પ્રયાસો મર્યાદિત છે. પીડીએફથી ભારતીય સમુદાયને વ્યાવસાયિક વિસ્તરણનો લાભ થશે અને વૈશ્વિક ઉત્પાદન નેટવર્ક સાથે સંકલન સ્થાપિત થવાની સાથે સપ્લાય ચેઇનમાં અસરકારક ખર્ચ જળવાઈ રહેશે.
પ્રધાનમંત્રીએ તાજિકિસ્તાનના લોકોને સ્વતંત્રતા દિવસના અવસરે શુભકામના પાઠવી

પ્રધાનમંત્રી શ્રી નરેન્દ્ર મોદીએ તાજિકિસ્તાનની જનતાને તેમના સ્વતંત્રતા દિવસ પર શુભકામના પાઠવી છે. પ્રધાનમંત્રી એ કહ્યું કે “તાજિકિસ્તાનના સ્વતંત્રતા દિવસ પર હું તાજિકિસ્તાનની જનતાને શુભકામના પાઠવું છું. ભારતના તાજિકિસ્તાન સાથે ગાઢ ઐતિહાસિક અને સાંસ્કૃતિક સંબંધ રહ્યા છે. બંને દેશ ખેતી, પરસ્પર સંપર્ક વધારવા, વ્યાપાર અને રક્ષાના ક્ષેત્રમાં પોતાના સંબંધોને મજબૂત બનાવવા માટે કામ કરી રહ્યા છે.”
જર્મનીમાં G7 સમિટમાં ‘સ્ટ્રોંગર ટુગેધર: એડ્રેસિંગ ફૂડ સિક્યુરિટી એન્ડ એડવાન્સિંગ જેન્ડર ઇક્વાલિટી’ પરના સત્રમાં પ્રધાનમંત્રીની ટિપ્પણીનો અંગ્રેજી અનુવાદ

મહાનુભાવો, અમે વૈશ્વિક તણાવના વાતાવરણ વચ્ચે મળી રહ્યા છીએ. ભારત હંમેશા શાંતિના પક્ષમાં રહ્યું છે. વર્તમાન પરિસ્થિતિમાં પણ અમે વાતચીત અને કૂટનીતિના માર્ગ માટે સતત વિનંતી કરી છે. આ ભૌગોલિક રાજકીય તણાવની અસર માત્ર યુરોપ સુધી મર્યાદિત નથી. ઊર્જા અને અનાજની વધતી કિંમતો તમામ દેશોને અસર કરી રહી છે. વિકાસશીલ દેશોની ઊર્જા અને સુરક્ષા ખાસ કરીને જોખમમાં છે. આ પડકારજનક સમયમાં ભારતે જરૂરિયાતમંદ ઘણા દેશોને અનાજ પૂરું પાડ્યું છે. અમે છેલ્લા કેટલાક મહિનામાં અફઘાનિસ્તાનમાં માનવતાવાદી સહાય તરીકે લગભગ 35,000 ટન ઘઉં મોકલ્યા છે. અને ત્યાં ભારે ધરતીકંપ પછી પણ ભારત રાહત સામગ્રી પહોંચાડનાર પ્રથમ દેશ હતો. અમે અમારા પાડોશી શ્રીલંકાને ખાદ્ય સુરક્ષા સુનિશ્ચિત કરવા માટે પણ મદદ કરી રહ્યા છીએ. વૈશ્વિક ખાદ્ય સુરક્ષાના વિષય પર મારી પાસે કેટલાક સૂચનો છે. સૌ પ્રથમ, આપણે ખાતરોની ઉપલબ્ધતા પર ધ્યાન કેન્દ્રીત કરવું જોઈએ અને વૈશ્વિક સ્તરે ખાતરોની વેલ્યુ ચેઈનને સરળ રાખવી જોઈએ. અમે ભારતમાં ખાતરનું ઉત્પાદન વધારવાનો પ્રયાસ કરી રહ્યા છીએ અને આ સંબંધમાં
પ્રધાનમંત્રીએ પરમ પૂજ્ય પ્રમુખ સ્વામી મહારાજના દેહાંત અંગે શોક વ્યક્ત કર્યો છે, તેઓ આવતીકાલે સાળંગપુર ખાતે સ્વામીજીનાં અંતિમ દર્શન માટે જશે

પ્રધાનમંત્રી શ્રી નરેન્દ્ર મોદીએ પરમ પૂજ્ય પ્રમુખ સ્વામી મહારાજના બ્રહ્મલીન થવા અંગે શોક વ્યક્ત કર્યો છે. પ્રધાનમંત્રીએ પરમ પૂજ્ય પ્રમુખ સ્વામી મહારાજ સાથેની પોતાની વાતચીત યાદ કરતા જણાવ્યું હતું કે સ્વામીજી મારા માર્ગદર્શક હતા અને તેમણે સમાજ માટે કરેલી સેવાઓ હંમેશા યાદગાર રહેશે. આવતીકાલે સવારે લાલ કિલ્લા પરથી દેશને સંબોધન કર્યા બાદ તેઓ પરમ પૂજ્ય પ્રમુખ સ્વામી મહારાજનાં અંતિમ દર્શન માટે ગુજરાતમાં સાળંગપુર ખાતે જશે. પ્રધાનમંત્રીએ જણાવ્યું હતું કે “પરમ પૂજ્ય પ્રમુખ સ્વામી મહારાજ એવા નિષ્ઠાવાન આગેવાન હતા, જેમણે માનવીમાં કરુણા અને માનવતા અંકિત કર્યાં. તેમણે સમાજ માટે કરેલી સેવાઓ હંમેશા યાદગાર રહેશે.”
પ્રધાનમંત્રી ગુજરાતના પ્રવાસે, ઘોઘાથી દહેજ રો રો ફેરી સેવાના પ્રથમ તબક્કાનું ઉદઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે રવિવાર 22મી ઓક્ટોબર 2017ના રોજ ગુજરાતના પ્રવાસે. ઘોઘા ખાતે પ્રધાનમંત્રી શ્રી મોદી ઘોઘાથી દહેજ વચ્ચેની રો રો સેવા (રોલ ઓન, રોલ ઓફ)ના પ્રથમ તબક્કાનું ઉદઘાટન કરશે. આ ફેરી સેવાથી સૌરાષ્ટ્રમાં ઘોઘાથી દક્ષિણ ગુજરાતમાં દહેજ સુધીના સાતથી આઠ કલાકના સમયને ઘટાડીને માત્ર એક કલાક કરી નાખશે. જ્યારે સંપૂર્ણપણે કાર્યરત બની જશે ત્યારે આ સેવાથી વાહનોની અવર જવર પણ શક્ય બની જશે. પ્રધાનમંત્રી આ સેવાની સૌ પ્રથમ સફરમાં મુસાફરી પણ કરશે. તેઓ ઘોઘાથી દહેજ જશે. આ યાત્રા પૂર્ણ થયા બાદ પ્રધાનમંત્રી દહેજમાં જાહેરસભાને પણ સંબોધશે. ઘોઘામાં જાહેર સભા દરમિયાન પ્રધાનમંત્રી શ્રી ભાવનગર જિલ્લા સહકારી દૂધ ઉત્પાદક મંડળ લિમિટેડની સર્વોત્તમ પશુઓના ઘાસચારાના પ્લાન્ટનું પણ અનાવરણ કરશે. પ્રધાનમંત્રી દહેજથી વડોદરાનો પ્રવાસ કરશે. ત્યાં એક જાહેર સભામાં તેઓ વડોદરા સિટી કમાન્ડ સેન્ટર, વાઘોડિયા પ્રાંત જળ પુરવઠા યોજના અને બેંક ઓફ બરોડાની નવી હેડ ઓફિસના મકાનને પણ રાષ્ટ્રને સમર્પિત કરશે. આ પ્રસંગે પ્રધાનમંત્રી દ્વારા પ્રધાનમંત્રી આવાસ યોજના (શહેરી અને ગ્રામ્ય)ના લાભાર્થીઓને મકાનની ચાવીઓ પણ એનાયત કરાશે. તેઓ કેટલાક માળખાકીય અને વિકાસકાર્યોનું ભૂમિપૂજન કરશે જેમાં વિસ્તૃત પરિવહન કેન્દ્ર, ગ્રામ્ય જળ પુરવઠા યોજના, હાઉસિંગ પ્રોજેક્ટ અને ફ્લાયઓવરનો સમાવેશ થાય છે. તેઓ વડોદરા ખાતે મુંદ્રા-દિલ્હી પેટ્રોલિયમ પ્રોડક્ટ પાઇપલાઇન અને એચપીસીએલ ખાતે ગ્રીનફિલ્ડ માર્કેટિંગ ટર્મિનલ નું પણ ભૂમિપૂજન કરશે.
ભારત તથા કતાર વચ્ચે ઇન્ફર્મેશન ટેક્નોલોજીના ક્ષેત્રમાં દ્વીપક્ષિય સહકાર અંગે કરવામાં આવેલા સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની મળેલી બેઠકમાં માર્ચ 2015માં સમજૂતી કરાર (એમઓયુ) કરવામાં આવ્યા હતા. આ સમજૂતી કરારની 1લી જાન્યુઆરી, 2016ના રોજ ભારત તથા કતાર દ્વારા બહાલી આપવામાં આવી હતી અને 12મી જાન્યુઆરી, 2016ના રોજ ઇન્ફર્મેશન કમ્યુનિકેશન ટેક્નોલોજી (આઇસીટી)ના ક્ષેત્રમાં દ્વીપક્ષિય સહકાર પ્રસ્તુત કરાયો હતો. આ સમજૂતી કરાર અંતર્ગત બંને દેશની આઇસીટી ક્ષેત્રની ખાનગી કંપનીઓ, ક્ષમતા નિર્માણ સંસ્થાઓ, સરકારી તથા જાહેર ક્ષેત્રો સક્રિય સહકાર આપશે.
પ્રધાનમંત્રીએ છત્તીસગઢની મુલાકાત લીધી, જંગલ સફારીનો શુભારંભ કરાવ્યો, પંડિત દીનદયાલ ઉપાધ્યાયની પ્રતિમાનું અનાવરણ કર્યું, રાજ્યોત્સવનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે છત્તીસગઢના નયા રાયપુરની મુલાકાત લીધી હતી. તેમણે જંગલ સફારીનો શુભારંભ કરાવી ટૂંકી મુલાકાત કરી. તેમણે પંડિત દીનદયાલ ઉપાધ્યાયની પ્રતિમાનું અનાવરણ કર્યું, કેન્દ્રીય કુંજમાર્ગ એકાત્મા પથ સમર્પિત કર્યો અને નયા રાયપુર બીઆરટીએસ પ્રોજેક્ટનો શુભારંભ કરાવ્યો હતો. પ્રધાનમંત્રી “હમાર છત્તીસગઢ યોજના”ના સહભાગીઓને મળ્યા હતા. રાજ્યોત્સવનું ઉદ્ઘાટન કરતા પ્રધાનમંત્રીએ બે જિલ્લાઓ અને 15 બ્લોક્સના સારો દેખાવ કરનારા અધિકારીઓને સર્ટિફિકેટ એનાયત કર્યા હતા. તેઓએ ઉજ્જવલા યોજનાના અંતર્ગત એલપીજી જોડાણો અને સૌર ઉજાલા યોજનાના શુભારંભના અવસરે સોલાર પંપ પણ પસંદગીના લાભાર્થિઓને એનાયત કર્યા હતા. પ્રધાનમંત્રીએ ભૂતપૂર્વ પ્રધાનમંત્રી શ્રી અટલ બિહારી વાજપેયીએ છત્તીસગઢ સહિત ત્રણ રાજ્યો શાંતિપૂર્વક અને સુસંગત રીતે રચવાની આપેલી ખાતરીને યાદ અપાવી હતી. તેમણે પ્રમાણમાં એક નાનું રાજ્ય કઈ રીતે વિકાસની નવી ઊંચાઈઓ સર કરી શકે છે એ દર્શાવવા બદલ છત્તીસગઢના મુખ્યમંત્રી ડો. રમણ સિંહની પ્રસંશા કરી હતી. તેમણે ઉમેર્યું હતું કે વિકાસની પહેલો છત્તીસગઢમાં આવનારી પેઢી માટે હિતકારી બની રહેશે. પ્રધાનમંત્રીએ કહ્યું કે તેમને રાજ્યમાં પ્રવાસનક્ષેત્રે વિશાળ તકો દેખાય છે કે જેના લીધે ગરીબમાં ગરીબ માટે નવી આર્થિક તકો ઊભી થશે. પ્રધાનમંત્રીએ છત્તીસગઢ રાજ્યની ખેડૂતો માટે વધારાની સુવિધાઓ ઉપલબ્ધ કરાવવાની પહેલ કરવા બદલ પણ પ્રસંશા કરી હતી.
મંત્રીમંડળે ડબલ કરવેરાથી બચવા અને આવકવેરા સાથે સંબંધિત નાણાકીય કરચોરી અટકાવવા ભારત અને કતાર વચ્ચે સમજૂતીમા સંશોધનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ડબલ કરવેરાથી બચવા અને આવકવેરા સાથે સંબંધિત નાણાકીય કરચોરી અટકાવવા માટે ભારત અને કતાર વચ્ચે સમજૂતીમાં સંશોધનને મંજૂરી આપી હતી. કતારની સાથે હાલની ડબલ કરવેરા ટાળવા માટેની સમજૂતી (ડીટીએએ) પર 7 એપ્રિલ, 1999નાં રોજ હસ્તાક્ષર કરવામાં આવ્યાં હતાં અને તેનો અમલ 15 જાન્યુઆરી, 2000થી શરૂ થયો હતો. સંશોધિત સમજૂતીમાં નવીન માપદંડની સૂચનાનાં આદાન-પ્રદાન માટે જોગવાઈઓમાં સુધારો કરવાની વ્યવસ્થા છે. તેમાં લાભની ટોચમર્યાદાની જોગવાઈ છે, જેથી સમજૂતીનો દુરુપયોગ કરીને થતી ખરીદીને અટકાવી શકાય અને ભારત સાથે તાજેતરમાં થયેલી સમજૂતીઓની જોગવાઈઓ સામેલ કરી શકાય. સંશોધિત સમજૂતી એક્શન 6 અને જી-20 ઓઈસીડી આધારિત ક્ષતિ અને લાભ પરિવર્તન (બીઈપીએસ) યોજનાની એક્શન-14 અંતર્ગત પારસ્પરિક સમજૂતીની પ્રક્રિયા અંતર્ગત સમજૂતીનાં દુરુપયોગ બાબતે લઘુતમ માપદંડોને પૂરા કરે છે, જેમાં ભારતની બરાબરની ભાગીદારી છે.
પ્રધાનમંત્રીએ આપત્તિ પ્રતિરોધક માળખાગત સુવિધા અંગે યોજાયેલી આંતરરાષ્ટ્રીય પરિષદમાં સંબોધન આપ્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી આપત્તિ પ્રતિરોધક માળખાગત સુવિધા અંગે યોજાયેલી આંતરરાષ્ટ્રીય પરિષદના શુભારંભ કાર્યક્રમમાં સંબોધન આપ્યું હતું. ફિજીના પ્રધાનમંત્રી, ઇટાલીના પ્રધાનમંત્રી, યુનાઇટેડ કિંગડમના પ્રધાનમંત્રી પણ આ પ્રસંગે ઉપસ્થિત રહ્યાં હતા. વિવિધ દેશોની સરકારોના સહભાગીઓ, આંતરરાષ્ટ્રીય સંગઠનોના નિષ્ણાતો, શૈક્ષણિક સંસ્થાઓ અને ખાનગી ક્ષેત્રોએ પણ આ પરિષદમાં ભાગ લીધો હતો. પ્રવર્તમાન પરિસ્થિતિને અભૂતપૂર્વ ગણાવતા પ્રધાનમંત્રીએ જણાવ્યું હતું કે, “આપણે એવી ઘટનાના સાક્ષી બની રહ્યાં છીએ જે સો વર્ષમાં એકાદ વખત આવતી આપત્તિ તરીકે ગણવામાં આવે છે. કોવિડ-19 મહામારીએ આપણને શીખવ્યું છે કે, એકબીજા પર નિર્ભર અને એકબીજા સાથે જોડાયેલી દુનિયામાં કોઇ, કોઇપણ દેશ, ભલે તે ગરીબ હોય કે તવંગર, પૂર્વમાં હોય કે પશ્ચિમમાં કે પછી ઉત્તરમાં હોય કે દક્ષિણમાં – તે વૈશ્વિક આપત્તિઓ સામે પોતાનું રક્ષણ કરવા માટે આંતરિક શક્તિ ધરાવતો નથી.” પ્રધાનમંત્રીએ નોંધ્યું હતું કે, મહામારીએ આપણને એ બતાવી દીધું છે કે, આખી દુનિયા કેવી રીતે એકજૂથ થઇ શકે છે. પ્રધાનમંત્રીએ ઉમેર્યું હતું કે, “મહામારીએ આપણને બતાવ્યું છે કે, વૈશ્વિક પડકારોનો સામનો કરવા માટે ગમે ત્યાંથી આવિષ્કારો આવી શકે છે.” આ માટે, શ્રી મોદીએ એવી વૈશ્વિક ઇકોસિસ્ટમને આગળ વધારવાનું આહ્વાન કર્યું હતું જે દુનિયાના તમામ ભાગોમાં આવિષ્કારને સહકાર આપે અને સૌથી વધુ જરૂરિયાત હોય તેવા સ્થળોએ તેને મોકલે. વર્ષ 2021 મહામારીમાંથી ઝડપથી રિકવરી થવાનું વર્ષ રહેશે તેવી તેમણે આશા વ્યક્ત કરી હતી. પ્રધાનમંત્રીએ સૌને ચેતવ્યા હતા કે, મહામારીએ આપણને જે બોધપાઠ શીખવ્યો છે તે ક્યારેય ભૂલવો જોઇએ નહીં. તે માત્ર જાહેર આરોગ્ય આપત્તિઓને જ લાગુ પડે છે એવું નથી પરંતુ અન્ય આપત્તિઓમાં પણ તે લાગુ પડે છે. તેમણે કહ્યું હતું કે, આબોહવા પરિવર્તનની અસરો ઘટાડવા માટે તે ટકાઉક્ષમ અને નક્કર પ્રયાસો કરશે. પ્રધાનમંત્રીએ ભારપૂર્વક જણાવ્યું હતું કે, જે ભારત જેવા જે દેશો માળખાગત સુવિધાઓમાં ખૂબ જ મોટાપાયે રોકાણ કરી રહ્યાં છે તેઓ અવશ્યપણે સુનિશ્ચિત કરે કે, આ રોકાણ પ્રતિરોધક હોય અને કોઇપણ પ્રકારે જોખમમાં ના હોય. સંખ્યાબંધ માળખાગત પ્રણાલીઓ જેમ કે, ડિજિટલ માળખાગત સુવિધા, શિપિંગ લાઈન્સ, ઉડ્ડયન નેટવર્ક વગેરે આખી દુનિયાને આવરી લે છે અને દુનિયાના કોઇ એક હિસ્સામાં આપત્તિના કારણે કોઇ અસર થાય તો, તે ઝડપથી આખી દુનિયામાં ફેલાઇ શકે છે. વૈશ્વિક પ્રણાલીની પ્રતિરોધકતા સુનિશ્ચિત કરવા માટે પારસ્પરિક સહકાર ખૂબ જ આવશ્યક છે. પ્રધાનમંત્રીએ જણાવ્યું હતું કે, “વૈશ્વિક દક્ષિણમાં સ્થિત થયેલું વૈશ્વિક સહકાર વ્યવસ્થાતંત્ર
પ્રધાનમંત્રીએ શ્રી રાનિલ વિક્રમસંઘેને શ્રીલંકાના પ્રધાનમંત્રી પદની શપથ ગ્રહણ લેવા પર શુભકામના પાઠવી

પ્રધાનમંત્રી શ્રી નરેન્દ્ર મોદીએ શ્રી રાનિલ વિક્રમસિંઘેને શ્રીલંકાના પ્રધાનમંત્રી પદના શપથ ગ્રહણ કરવા પર શુભકામના પાઠવી છે. પ્રધાનમંત્રીએ કહ્યું કે, “શ્રી રાનિલ વિક્રમસિંઘેને શ્રીલંકાના પ્રધાનમંત્રી પદના શપથ ગ્રહણ કરવા પર શુભકામનાઓ”
12 મહિનાના ગાળા માટે પ્રધાનમંત્રી મુદ્રા યોજના અંતર્ગત શિશુ લોન ત્વરિત અદા કરવા પર વ્યાજમાં 2 ટકા સહાયની યોજના મંજૂર

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં પ્રધાનમંત્રી મુદ્રા યોજના (પીએમએમવાય) અંતર્ગત લાયકાત ધરાવતા ઋણધારકોના તમામ શિશુ લોન ખાતાઓને 12 મહિનાના ગાળા માટે વ્યાજમાં 2 ટકાની સહાય માટેની યોજનાને મંજૂરી આપવામાં આવી હતી. આ યોજનાનો લાભ નીચેના માપદંડોનું પાલન કરતી વિવિધ લોન માટે આપવામાં આવશે – 31 માર્ચ, 2020 સુધી બાકી નીકળતી લોન; અને રિઝર્વ બેંક ઓફ ઇન્ડિયા (આરબીઆઈ)ની માર્ગદર્શિકા મુજબ અને યોજનાના કાર્યકાળના ગાળા દરમિયાન બિનકાર્યક્ષમ અસ્કયામત (એનપીએ) કેટેગરીમાં ન આવેલી લોન. વ્યાજમાં સહાય મહિનાઓ માટે ચુકવવાપાત્ર હશે, જેમાં ખાતાઓ એનપીએ કેટેગરીમાં નહીં હોય, જેમાં એ મહિનાઓ સામેલ છે, જે દરમિયાન ખાતું એનપીએમાં ફેરવાયા પછી ફરી કાર્યક્ષમ અસ્કયામત બને છે. આ યોજના એવા લોકોને છૂટછાટ આપશે, જેઓ લોનની નિયમિત ચુકવણી કરશે. યોજનાનો અંદાજિત ખર્ચ આશરે રૂ. 1,542 કરોડ છે, જે ભારત સરકાર પૂરો પાડશે. પૃષ્ઠભૂમિ આ યોજના આત્મનિર્ભર ભારત અભિયાન અંતર્ગત એમએસએમઈ સાથે સંબંધિત જાહેર થયેલા પગલાઓ પૈકીની એક છે, જેનો અમલ થશે. પીએમએમવાય અંતર્ગત આવક પેદા કરવા માટે રૂ. 50,000 સુધીની લોનને શિશુ લોન ગણવામાં આવે છે. પીએમએમવાય લોન મેમ્બર લેન્ડિંગ સંસ્થાઓ એટલે કે શીડ્યુલ્ડ કમર્શિયલ બેંકો, નોન બેંકિંગ ફાઇનાન્સ કંપનીઓ અને મુદ્રા લિમિટેડમાં નોંધણી થયેલી માઇક્રો ફાઇનાન્સિયલ સંસ્થાઓ દ્વારા આપવામાં આવે છે. હાલ ચાલુ કોવિડ-19 કટોકટી અને એના પગલે લાગુ લોકડાઉનથી અતિ નાનાં અને નાનાં ઉદ્યોગસાહસોની વ્યાવસાયિક પ્રવૃત્તિમાં ગંભીર વિક્ષેપ ઊભો થયો છે, જેને શિશુ મુદ્રા લોન દ્વારા ફંડ આપવામાં આવ્યું છે. સામાન્ય રીતે નાનાં વ્યવસાયો નફાના ઓછા માર્જિન સાથે ચાલતા હોય છે અને હાલ લોકડાઉનથી તેમના રોકડપ્રવાહ પર ગંભીર અસર થઈ છે, જેથી તેમની લોન અદા કરવાની ક્ષમતા પર નકારાત્મક અસર થઈ છે. આ લોન અદા કરવામાં ડિફોલ્ટ તરફ દોરી શકે છે અને એના પરિણામે ભવિષ્યમાં સંસ્થાગત ધિરાણ મેળવવા પર અસર થઈ છે. 31 માર્ચ, 2020 સુધી પીએમએમવાયની શિશુ કેટેગરી અંતર્ગત આશરે 9.37 લોન ખાતાઓમાં આશરે રૂ. 1.62 લાખ કરોડની લોનની રકમ અદા કરવાની બાકી હતી. અમલીકરણની વ્યૂહરચના આ યોજનાનો અમલ ભારતીય લઘુ ઉદ્યોગ વિકાસ બેંક (સિડબી) દ્વારા થશે. આ યોજનાનો અમલ 12 મહિના માટે થશે. ‘કોવિડ 19 નિયમનકારક પેકેજ’ અંતર્ગત આરબીઆઈએ મંજૂરી આપ્યા મુજબ જે ઋણધારકોને તેમના સંબંધિત ધિરાણકાર સંસ્થાએ મોરેટોરિયમની મંજૂરી આપી છે, એમના માટે આ યોજના મોરેટોરિયમ ગાળો પૂર્ણ થયા પછી 12 મહિના સુધી એટલે કે 01 સપ્ટેમ્બર, 2020થી 31 ઓગસ્ટ, 2021 સુધી ચાલશે. અન્ય ઋણધારકો માટે યોજના 01 જૂન, 2020થી શરૂ થશે અને 31 મે, 2021 સુધી ચાલશે. મોટી અસર આ યોજના અભૂતપૂર્વ સ્થિતિનો સામનો કરવા બનાવવામાં આવી છે. એનો ઉદ્દેશ આર્થિક દ્રષ્ટિએ સૌથી ઓછી આવક ધરાવતા વર્ગના ઋણધારકોની નાણાકીય ચિંતા દૂર કરવાનો છે. આ યોજના ક્ષેત્રને અતિ જરૂરી રાહત પ્રદાન કરશે એવી અપેક્ષા છે, જેથી ફંડના અભાવે કર્મચારીઓને છૂટાં કર્યા વિના નાનાં વ્યવસાયો કામગીરી ચાલુ રાખવા સક્ષમ બનશે. આ કટોકટીના સમયગાળા દરમિયાન નાનાં વ્યવસાયોને કામગીરી જાળવી રાખવા ટેકો આપીને યોજના અર્થતંત્ર પર સકારાત્મક અસર કરશે અને એને બેઠું કરવા ટેકો આપશે એવી અપેક્ષા છે, જે ભવિષ્યમાં રોજગારીના સર્જન માટે જરૂરી છે.
પ્રધાનમંત્રીએ વારાણસીમાં પૂરની સ્થિતિ પર ચિંતા વ્યક્ત કરી

પ્રધાનમંત્રી શ્રી નરેન્દ્ર મોદીએ વારાણસીમાં પૂરની સ્થિતિ પર ચિંતા વ્યક્ત કરી છે. પ્રધાનમંત્રી શ્રી મોદીએ કહ્યું હતું કે, “વારાણસીમાં પૂરની સ્થિતિથી અતિ ચિંતા થાય છે. પ્રધાનમંત્રી કાર્યાલય (પીએમઓ) સ્થિતિ પર નજર રાખી રહ્યું છે અને સ્થાનિક સરકારી સંસ્થાઓ સાથે સંપર્કમાં છે.” તેમણે ઉમેર્યું હતું કે, “એનડીઆરએફની ટીમો વારાણસીમાં બચાવ અને રાહત કામગીરી માટે હાજર છે. ત્યાં સાંસદ કાર્યાલય તમામ પ્રકારની સહાય પ્રદાન કરવા રાતદિવસ કામ કરી રહ્યું છે.”
પ્રધાનમંત્રીએ શ્રી એલકે અડવાણીની મુલાકાત લઈને તેમના જન્મદિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ શ્રી એલ કે અડવાણીને તેમના જન્મદિવસ પર શુભેચ્છા પાઠવવા માટે મુલાકાત લીધી હતી. એક ટ્વીટમાં, પ્રધાનમંત્રીએ કહ્યું; "અડવાણીજીના નિવાસસ્થાને ગયા અને તેમના જન્મદિવસ પર તેમને શુભેચ્છા પાઠવી. ભારતના વિકાસમાં તેમનું યોગદાન અમૂલ્ય છે. તેમની દ્રષ્ટિ અને બુદ્ધિમત્તા માટે સમગ્ર ભારતમાં તેમનું સન્માન કરવામાં આવે છે. બીજેપીના નિર્માણ અને મજબૂતીકરણમાં તેમની ભૂમિકા અપ્રતિમ છે. હું તેમના લાંબા અને સ્વસ્થ જીવન માટે પ્રાર્થના કરું છું.."
સિંગાપોર પ્રસ્થાન કરતાં અગાઉ પ્રધાનમંત્રીનું વક્તવ્ય

પ્રધાનમંત્રી શ્રી નરેન્દ્ર મોદીએ સિંગાપુરનાં પ્રવાસે રવાના થતાં પહેલા આપેલા વક્તવ્યનો મૂળપાઠ આ મુજબ છેઃ “હું આસિયાન-ભારત અને પૂર્વ એશિયા શિખર સંમેલનમાં ભાગ લેવા માટે 14-15 નવેમ્બરનાં રોજ સિંગાપોરની મુલાકાત લઇશ. આ ઉપરાંત હું પ્રાદેશિક વ્યાપક આર્થિક ભાગીદારી નેતૃત્વ બેઠકમાં પણ સામેલ થઇશ. આ બેઠકોમાં મારી ભાગીદારી આસિયાનનાં સભ્ય દેશોની સાથે અને વ્યાપક ભારત-પ્રશાંત ક્ષેત્રનાં દેશોની સાથે સંબંધોને મજબૂત બનાવવાનાં અમારાં સતત સંકલ્પનું પ્રતીક છે. હું આસિયાન અને પૂર્વ એશિયાનાં ટોચનાં નેતાઓ સાથેની વાતચીતને લઈને આશાવાદી છું. 14 નવેમ્બરનાં રોજ મને કોઈ પણ સરકારનાં વડા સ્વરૂપે સિંગાપોરમાં ફિનટેક ઉત્સવમાં મુખ્ય સંબોધન આપવાનું સન્માન પ્રાપ્ત થશે. નાણાકીય ટેકનોલોજી પર વિશ્વનું સૌથી મોટું આયોજન સમાન આ ઉત્સવ ઝડપથી પ્રગતિ કરી રહેલાં ક્ષેત્રોમાં ભારતની શક્તિનું પ્રદર્શન કરવાનો ઉચિત મંચ હોવાની સાથે નવીનતા અને વિકાસને વધારવા માટે વૈશ્વિક ભાગીદારી કરવાનો પણ મંચ છે. આ પ્રવાસ દરમિયાન મને સંયુક્ત ભારત-સિંગાપોર હેકેથોનનાં સ્પર્ધકો અને વિજેતાઓ સાથે વાતચીત કરવાની તક પ્રાપ્ત થશે. મારો દ્રઢ વિશ્વાસ છે કે, જો આપણે ઉચિત અને પ્રોત્સાહન આપનારી વ્યવસ્થા પ્રદાન કરીશું, તો આપણાં યુવાનોની યોગ્યતા માનવતાનાં પડકારોનું સમાધાન કરવામાં વૈશ્વિક નેતૃત્વ કરશે. મને ખાતરી છે કે, સિંગાપોરમાં મારી યાત્રા આસિયાન અને પૂર્વ એશિયા શિખર દેશોની સાથે ભાગીદારી વિકસિત કરવામાં ગતિ પ્રદાન કરશે. સિંગાપોર પ્રસ્થાન કરવાનાં પ્રસંગે હું આ વર્ષે આસિયાનની સફળતાપૂર્વક અધ્યક્ષતા માટે સિંગાપોરને હૃદયપૂર્વક અભિનંદન આપું છું અને આસિયાન તથા સંબંધિત શિખર સંમેલનોનાં આયોજનની સફળતા માટે શુભકામનાઓ વ્યક્ત કરું છું.”
પ્રધાનમંત્રીએ બેન્જામિન નેતન્યાહુને ઈઝરાયેલની સામાન્ય ચૂંટણીઓમાં તેમની સફળતા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બેન્જામિન નેતન્યાહુને ઈઝરાયેલની સામાન્ય ચૂંટણીઓમાં તેમની સફળતા બદલ અભિનંદન પાઠવ્યા છે. શ્રી મોદીએ ભારત–ઈઝરાયેલ વ્યૂહાત્મક ભાગીદારીને પ્રાધાન્ય આપવા બદલ પ્રધાનમંત્રી યાયર લેપિડનો પણ આભાર માન્યો હતો. પ્રધાનમંત્રીએ ટ્વીટ કર્યું; "ચૂંટણીમાં તમારી સફળતા માટે મારા મિત્ર @netanyahuને
રાજ્યોને ‘બોતલબંધ શરાબ’ પર નિયંત્રણના અધિકાર હસ્તાંતરિત કરવા માટે ઉદ્યોગોની પ્રથમ અનુસૂચિ (વિકાસ અને નિયંત્રણ) અધિનિયમ 1951માં સંશોધન

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિધિ આયોગની 158માં રિપોર્ટની ભલામણ અનુસાર રાજ્યોને ‘બોતલબંધ શરાબ’ પર નિયંત્રણના અધિકાર હસ્તાંતરિત કરવા માટે ઉદ્યોગોની પ્રથમ અનુસૂચિ (વિકાસ અને નિયંત્રણ) અધિનિયમ 1951માં સંશોધનને મંજૂરી આપી દીધી છે. ઉદ્યોગોની પ્રથમ અનુસૂચિ (વિકાસ અને નિયંત્રણ) અધિનિયમ 1951ના વર્તમાન ’26 ખમીર ઉદ્યોગ’ શિર્ષક ના બદલે હવે ’26 ખમીર ઉદ્યોગ’ (બોતલબંધ શરાબની સિવાય) શીર્ષક રહેશે. આ સંબંધમાં એક વિધેયક સંસદમાં રજૂ કરવામાં આવશે. આ સંશોધનની સાથે જ શરાબ-બોતલ બંધ શરાબ અને ઔદ્યોગિક શરાબ પર કેન્દ્ર અને રાજ્ય સરકારના અધિકાર ક્ષેત્રની બાબતમાં લાંબા સમયથી ચાલતો ભ્રમ સમાપ્ત થઈ ગયો છે. આ સંશોધનથી સંઘ અને રાજ્યોની વચ્ચે સંતુલન પેદા થશે. આનાથી કાનૂન અને શરાબના દુરુપયોગની સંભાવના સમાપ્ત થશે. તેનાથી એ સુનિશ્ચિત થઈ શકશે કે પીવા યોગ્ય શરાબ બનાવવામાં લાગેલા ઉદ્યોગ બધી બાબતમાં પૂર્ણ રીતે રાજ્યોના નિયંત્રણમાં આવશે. આનાથી પીવા યોગ્ય શરાબ બનાવવા રાજ્યોની જવાબદેહી નક્કી થઈ શકશે.
મંત્રીમંડળે ભારત અને મોરોક્કો વચ્ચે હવાઈ સેવા કરાર પર હસ્તાક્ષર કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ભારત અને મોરોક્કો વચ્ચેના સુધારાયેલ હવાઈ સેવા અંગેના કરારને મંજૂરી આપી દીધી છે. નવા હવાઈ સેવા કરારના અમલીકરણ સાથે ડિસેમ્બર, 2004નો વર્તમાન હવાઈ સેવા કરાર નિષ્પ્રભાવી થઇ જશે. ફાયદાઓ: હવાઈ સેવા કરાર ભારત અને મોરોક્કો વચ્ચેના નાગરિક ઉડ્ડયન સંબંધોની અંદર મહત્વની ભૂમિકા અદા કરે છે અને તેનામાં બંને દેશો વચ્ચે વધુ વેપાર, રોકાણ, પ્રવાસન અને સાંસ્કૃતિક આદાન-પ્રદાન કરવાની ક્ષમતા રહેલી છે. તે વધુ સારી સુરક્ષા અને સંરક્ષણની ખાતરી પૂરી પાડીને ઉડ્ડયનકારોને વ્યવસાયિક તકો પૂરી પાડીને તથા વધુ અને સરળ જોડાણ પૂરું પાડીને બંને પક્ષોને સક્ષમ વાતાવરણ નિર્માણ કરવામાં મદદ કરશે. વિગતો: કરારના મુખ્ય મુદ્દાઓ નીચે મુજબ છે: બંને દેશોની હવાઈ સેવા કંપનીઓ વિભિન્ન સેવા માટેના કોડ શેર કરી શકે છે. પ્રત્યેક પક્ષની પસંદ કરાયેલ એરલાઈન્સ તે જ પક્ષના, અન્ય પક્ષના અને ત્રીજા પક્ષના પસંદ કરાયેલ કેરિયર સાથે સહયોગાત્મક માર્કેટિંગ વ્યવસ્થાઓમાં ઉતરી શકે છે આ સંધિ કરાર બે માંથી કોઈપણ દેશની નિશ્ચિત કરાયેલી હવાઈ સેવાઓના વેચાણ અને પ્રોત્સાહન માટે અન્ય દેશના પ્રદેશમાં કચેરીઓ ખોલવાની મંજૂરી આપે છે. બંને દેશની પસંદ કરાયેલ હવાઈ સેવાઓ ગમે તેટલી સંખ્યામાં નક્કી કરાયેલ ચોક્કસ રૂટ પર આવાગમન કરી શકે છે, જેમ કે પસંદ કરાયેલી ભારતીય હવાઈસેવા મોરોક્કોમાં કાસાબ્લાંકા, રબાત, માર્રાકેશ, અગાદીર, ટેન્જીયર અને ફેઝમાંથી ગમે તેટલી સંખ્યામાં આવાગમન કરી શકે છે તે જ રીતે મોરોક્કોની પસંદ કરાયેલી હવાઈસેવા નવી દિલ્હી, મુંબઈ, કોલકાતા, ચેન્નાઈ, બેંગલુરુ અને હૈદરાબાદમાંથી ગમે તેટલી સંખ્યામાં આવાગમન કરી શકે છે. હવાઈ સેવા કરારની અંદર સંચાલન અનુમતિ, નક્કી થયેલ સેવાઓની મુખ્ય સંચાલન નિયમન, વ્યવસાયિક તકો, સુરક્ષા અને સંરક્ષણને લગતા ક્લોઝ વગેરેને સ્થગિત કરવાની કે અટકાવવા અંગેની જોગવાઈ પણ કરવામાં આવી છે કે જેને ભારતીય મોડલ એએસએની માર્ગદર્શિકા અનુસાર તૈયાર કરવામાં આવી છે. પૂર્વભૂમિકા: નાગરિક ઉડ્ડયન ક્ષેત્રમાં થયેલ વૃદ્ધિને ધ્યાનમાં રાખીને અને બંને સમવાય દેશો વચ્ચે સુગમ હવાઈ સંપર્કને સુધારવા અને આધુનિક બનાવવાના ઉદ્દેશ્યથી પણ વર્તમાન ભારત અને મોરોક્કો વચ્ચેના હવાઈ સેવા કરારને લાવવામાં આવ્યા હતા. ભારત અને મોરોક્કો વચ્ચેના વર્તમાન હવાઈ સેવા કરાર પર વર્ષ 2004માં હસ્તાક્ષર કરવામાં આવ્યા હતા અને તેની અંદર સલામતિ, સુરક્ષા, હવાઈસેવાની પસંદગી, વ્યવસાયિક પવૃત્તિઓ, ભાડા વગેરે અંગેના કોઈ પ્રાવધાન નહોતા. આ ઉપરાંત સહયોગાત્મક માર્કેટિંગ વ્યવસ્થાની જોગવાઈ કે જે બંને પક્ષોને એકબીજાની ફ્લાઈટસ પર અને અન્ય ત્રીજા દેશની ફ્લાઈટ પર પણ કોડ શેર કરવામાં સક્ષમ બનાવે છે તેનો પણ વર્તમાન હવાઈ સેવા કરારોમાં સમાવેશ નથી થતો.
પ્રધાનમંત્રીએ ઉત્તરાખંડના ભૂતપૂર્વ વિધાનસભા અધ્યક્ષ શ્રી હરબંસ કપૂરના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરાખંડના ભૂતપૂર્વ વિધાનસભા અધ્યક્ષ શ્રી હરબંસ કપૂરજીના નિધન પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "ઉત્તરાખંડના અમારા વરિષ્ઠ પાર્ટી સાથીદાર શ્રી હરબંસ કપૂરજીના અવસાનથી દુઃખી છું. એક પીઢ ધારાસભ્ય અને પ્રશાસક, તેમને જાહેર સેવા અને સમાજ કલ્યાણમાં તેમના યોગદાન માટે યાદ કરવામાં આવશે. તેમના પરિવાર અને સમર્થકો પ્રત્યે સંવેદના. ઓમ શાંતિ."